**การประชุมเวทีเครือข่ายภัยพิบัติชุมชนอันดามัน “การจัดการภัยพิบัติโซนอันดามัน สู่การขับเคลื่อนนโยบาย”**

**วันที่ 29 กันยายน 2563**

 **ณ สมาคมพังงาแห่งความสุข ตำบลตากแดด อำเภอเมือง จังหวัดพังงา**

**ผลการประชุมการจัดการภัยพิบัติจังหวัดพังงา**

**ผู้เข้าร่วมประชุม**

1. **นางมลิวรรณ ชูวงค์**
2. **นายทรงวุฒิ อินทรสวัสดิ์**
3. **นางยุพิน คล่องแคล่ว**
4. **นายวิษณุ เหล่าถาวร**
5. **น.ส.อัสลา สาริรัตน์**
6. **นางปรีดาภรณ์ ศรีเพชร**
7. **นายอิสมาอิล หิรัญ**
8. **นางขนิษฐา สุทธิสาร**
9. **นางสมศรี ฮกเม่ง**
10. **นายสมจิตร คล่องแคล่ว**
11. **นางอรอุมา มีแก้ว**
12. **นายนิคม คำเอียด**
13. **นางวันเพ็ญ ชูเมือง**
14. **นายสมหมาย โต๊ะสกุล**
15. **นางชนัยพรรณ ทอดทิ้ง**
16. **นายนิพนธ์ ทอดทิ้ง**
17. **นางอุทุมพร อาญา**
18. **นายอนันต์ ทอดทิ้ง**
19. **นายประวิทย์ เดชวรวิทย์**
20. **นายสมเชาว์ สุคนธรส**
21. **นายประเสริฐ บุญสบ**
22. **นายชำนาญ พึ่งถิ่น**
23. **นายดุสิต บู่ทอง**
24. **นายประยูร จงไกรจักร**
25. **น.ส.วารี ฉ่ำมาลี**
26. **นายศักดา พรรณรังสี**
27. **นางภาวนา มณี**

**สถานการณ์ภัยจังหวัดพังงา**

จังหวัดพังงา มี 8 อำเภอ

1. คุระบุรี เป็นที่ราบเชิงเขา ติดชายทะเล มีภัย คือ

น้ำป่าไหลหลาก(การขุดลอกคลองทำให้น้ำไหลลงสู่ทะเลอย่างรวดเร็ว) และไม่มีการกักเก็บน้ำ)

กัดเซาะชายฝั่ง (จากคลื่นทะเล)และเนื่องจากการขุดลอกคลอง

ดินถล่ม

พายุ

ภัยบนท้องถนน (ถนนมีโค้งเยอะ และเป็นหลุม)

ภัยแล้งซึ่งเกิดทุกปี(เกิดจากการจัดการน้ำไม่ดี)

และเกิดระบบน้ำเสีย ซึ่งส่งผลกระทบกับอาชีพคนเลี้ยงปลาในกระชัง

1. ทับปุด ที่ราบเชิงเขา เมื่อเกิดฝนตกหนักจะมีดินโคลนถล่ม และน้ำป่าไหลหลาก ทำให้น้ำไหลเร็ว ชะล้างเกิดการกัดเซาะลำคลอง มีลมพายุพัดทำให้ต้นไม้โค่นล้มเป็นหย่อม ป่าโกงกางถูกทำลายช่วงมีลมและเกิดการกัดเซาะชายฝั่ง มีมลภาวะเป็นพิษจากบ่อกุ้งและเกิดจากการลุกของไฟป่าในช่วงหน้าแล้งและนอกจากนี้หน้าแล้งยังทำให้เกิดภัยแล้ง เนื่องจากไม่มีการจัดการที่ดี และมีแหล่งน้ำอยู่ที่เดียวคือ คลองบางทราย หรือคลองบ่อแสน และเสี่ยงต่อการเกิดแผ่นดินไหวเนื่องจากมีรอยเลื่อนมะรุ่ย และนอกจากนี้มีภัยบนท้องถนน
2. กะปง เป็นที่ราบเชิงเขา และมีหุบเขา ฤดูฝนจะมีดินโคลนถล่มเนื่องจากการตัดไม้ทำลายป่า มีท่อนไม้ไหลตามน้ำช่วงที่มีฝนตกชุก และมีเส้นทางบนเขาสกเนื่องจากเส้นทางการสัญจรตัดขาดที่กิโลเมตร ที่ 15 เมื่อปี 2560 และในปี 2563 ที่กิโลเมตรที่ `18 เริ่มมีการทรุดตัวของถนนและเริ่มมีการซ่อมแซมแล้ว และนอกจากนี้ลำคลองตื้นเขินที่ หมู่ที่ 3 ตำบลปากคลองมีดินถล่มทับเส้นทางการสัญจรและถ้าเริ่มฝนตกก็จะเกิดภัยบนท้องถนนตามโค้งบ่อยครั้ง
3. เมืองพังงา แบ่งเป็นติดเขตภูเขา 4 ตำบล และติดเขตที่ราบ 4 ตำบล ที่ดินเกิดการผ่านการทำเหมืองแร่ทาก่อน โครงสร้างของดินเกิดการเปลี่ยนแปลงจากดินเป็นทราย คนส่วนใหญ่ทำอาชีพเกษตรกร และการทำเหมืองทราย หน้าแล้งทำให้เกิดภัยแล้งเนื่องจากไม่มีการกักเก็บน้ำ และเกิดไฟป่าที่ตำบลตากแดด แนวเขานางหงส์ ช่วงฤดูฝนมีการกัดเซาะตลิ่งที่ตำบลทุ่งคาโงก ตำบลนบปริง และตำบลถ้ำน้ำผุด มีภัยจราจรบริเวณหน้าโรงเรียน และภัยพายุ
4. ท้ายเหมือง เป็นที่ราบเชิงเขาและที่ราบติดชายทะเล พื้นที่ผ่านการทำเหมืองแร่มาก่อน มีภัยแล้ง มีไฟป่า พายุ สึนามิ น้ำป่าไหลหลากที่ตำบลทุ่งมะพร้าวและตำบลท้ายเหมือง มีน้ำท่วมขังเนื่องจากถนนมีคูระบายที่เล็กและถนนขวางทางน้ำ มีดินสไลด์การขุดลอกคลองโดยเอาต้นไผ่ริมคลองออกหมดแล้วทำกำแพงปูนข้างคลองทำให้เกิดการกัดเซาะตลิ่งลำคลอง
5. เกาะยาว เป็นพื้นที่มีสองเกาะอยู่ในทะเล คือ เกาะยาวน้อย เกาะยาวใหญ่ เป็นที่ราบชายฝั่ง มีภัยแล้งช่วงหน้าแล้งไม่มีน้ำใช้ในทะเลเพราะพื้นที่เป็นน้ำเค็มไม่มีน้ำจืด และพื้นที่สูงไม่มีน้ำเพียงพอ ช่วงลมมรสุมจะเกิดพายุลมในทะเลและบนบกบ้านหลังคาเปิด เรือเล็ก-ใหญ่ไม่สามารถออกทะเลได้ ช่วงหน้าฝนมีดินสไลด์พื้นที่ที่ติดภูเขาในเกาะยาวใหญ่ มีภัยกัดเซาะชายฝั่งรอบทะเล กับพื้นที่ที่มีเอกสารสิทธิ์ถึงพื้นที่เขตอนุรักษ์เนื่องจากฝีมือมนุษย์ ภัยน้ำเสียเกิดจากการปล่อยน้ำเสียลงสู่ทะเล ทำให้สัตว์น้ำไม่มีที่อยู่อาศัย และต่อการเกิดแผ่นดินไหวบริเวณตำบลพุ่งใน
6. ตะกั่วทุ่ง ประกอบด้วย 7 ตำบลเป็นที่ราบ ควน ภูเขา คลอง มีภัยกัดเซาะฝั่งบริเวณชายหาด ป่าโกงกาง และป่าชายเลน อำเภอ เมือง และ ตำบล โคกกลอย จะเกิดภัยพายุถล่มบริเวณตำบล คลองเคียนและ ตำบลโคกกลอย เกิดภัยดินสไลด์แถวตำบล ท่าอยู่ และตำบล กะไหล บริเวณพื้นที่ภูเขานอกจากนี้มีภัยแล้งเนื่องจากการจัดการน้ำไม่ดี และมีภัยบนท้องถนน

คนต่างจังหวัดไม่รุ้จักเส้นทางเพราะถนนคดเคี้ยวไปตามเส้นภูเขาและตามโฉนดชาวบ้าน ช่วงฝนตกหนัจะมีน้ำป่าไหลหลาก

1. ตะกั่วป่า เป็นพื้นที่รับน้ำ มีแนวรอยเลื่อนบางนายสีเสี่ยงต่อการเกิดสึนามิ พื้นที่ติดชายทะเล เกิดการกัดเซาะชายฝั่งและลำคลอง มีน้ำทะเลหนุนสูง มีพายุลม มีภัยบนท้องถนน พื้นที่ถนนขวางทางน้ำ เนื่องจากการขาดการมีส่วนร่วมของชาวบ้านในชุมชน ช่วงหน้าแล้งจะเกิดภัยแล้งบริเวณตำบลตำตัวและตำบลบางไทรเนื่องจากพื้นที่อุทยานเหลือน้อยและจะเกิดไฟป่าเนื่องจากพื้นดินแห้งแล้งและการรับผลประโยชน์ของพวกนายทุน ช่วงหน้าฝนหรือหน้ามรสุมเกิดการกัดเซาะชายฝั่งหรือลำคลอง เกิดดินสไลด์เนื่องจากดินอุ้มน้ำไว้มาก

\*\* วันที่ 26 ธันวาคม 2547 เกิดสึนามิที่บริเวณชายฝั่ง อ.ตะกั่วป่า จนถึง อ. ตะกั่วทุ่ง อำเภอตะกั่วป่าได้รับความเสียหาย รุนแรงที่สุดที่บ้านน้ำเค็ม เริ่มแรกชาวบ้านมีความโกลาหล คนหนี คนรอด รถวิ่งเข้า-ออกไม่เป็นระบบ หลังจากนั้นคนในชุมชนได้มีการจัดการตนเอง

* --- -\*\* มีการรวบรวมข้อมูลชุมชนโดย อสม. ชรบ. อปพร.
* \*\* มีการทำแผนเผชิญเหตุ
* \*\* มีการดูแลกลุ่มเปราะบาง
* \*\* รู้พื้นที่เสี่ยง พื้นที่ปลอดภัย
* \*\* มีการวิเคราะห์ข้อมูลภัย
* \*\* มีหน่วยงานเข้ามาช่วยเหลือ สนับสนุน อบรมให้ความรู้ ( ปภ. และ ศูนย์เตือนภัย )
* \*\* รวบรวมทีมอาสาสมัคร มีการอบรมทีมอปพร. อบรมทีมจราจร อบรมทีมประสาสัมพันธ์ อบรมทีมเฝ้าระวัง อบรมทีมปฐมพยาบาล อบรมทีมสื่อสาร
* \*\* จัดตั้งศูนย์ภัยพิบัติ
* \*\* มีการตั้งกองทุนเพื่ออาสาสมัคร
* \*\* เพิ่มอาสาสมัครภัยพิบัติทุกอำเภอ
* \*\* จัดซ้อมแผน ปีละครั้ง
* \*\* มีการแต่งตั้งคณะกรรมการภัยพิบัติจังหวัดโดยมีผู้ว่าราชการจังหวัดพังงาแต่งตั้ง มี ผู้ว่าราชการเป็นประธาน มีปภ. เป็นเลขา มีสภาองค์กรชุมชนเป็นประธานร่วม
* มีภาคประชาสังคมเป็นเลขานุการร่วม ทุกพื้นที่มาเรียนรู้การวางแผนหนุนเสริมด้วยกัน 16 พื้นที่ การมีคำสั่งแต่งตั้งคณะกรรมการภัยพิบัติเพื่อคล่องตัวในการทำงานโดยตรง มีการใช้งบประมาณได้ ให้มีสถานะ ให้มีความร่วมมือระดับจังหวัด อำเภอ และตำบล

 \*\* ศูนย์ระดับพื้นที่มี ตำบล เกาะยาวน้อย , ตำบล เหมาะ , ตำบล บางนายสี , ตำบล มะรุ่ย , ตำบล บางวัน ,ตำบล บางเหรียง

**แผนรับมือภัยพิบัติจังหวัดพังงา**

|  |  |  |  |  |
| --- | --- | --- | --- | --- |
| **สถานการณ์ภัย** | **สิ่งที่ต้องทำ** | **วิธีการดำเนินงาน** | **ผู้รับผิดชอบ** | **ภาคี”หนุน”** |
| 1.การจราจร | จัดตั้งศูนย์อำนวยการจัดการภัยจราจร  | -จัดตั้งกองทุนภัยพิบัติ-พัฒนาศักยภาพบุคลากร-จัดทำเส้นทางคู่ขนาน/เส้นทางปลอดภัยชุมชน | คณะกรรมการศูนย์ฯสภาองค์กรชุมชน/ศปภ./ท้องที่/ท้องถิ่น | ปภ.. อบต.ศปภ./สสจ.ศปจ.แขวงการทางท้องที่ /ท้องถิ่น |
| 2.พายุ | -ประชาสัมพันธ์ให้คนในชุมชนรับทราบ-เตรียมอพยพ (จุดปลอดภัย โรงเรียน มัสยิด)-จัดตั้งศูนย์ประสานงานการช่วยเหลือ-จัดตั้งครัวกลาง | -ใช้เครื่องมือสื่อสารเพื่อการแจ้งเตือน(ไลน์/โทรศัพท์)-อบรมระบบบัญชาการเหตุการณ์-อบรมทีมจราจร-อบรมทีมอพยพ/เคลื่อนย้าย-อบรมทีมพยาบาล | ทีมเตรียมความพร้อมฯทีมเตรียมความพร้อม,อบต./ท้องถิ่น/ท้องที | -ทีมจังหวัด/ชุมชนไท-พอช.อบต./มัสยิดรพสต./อบจ.อบต./อำเภอปภ./กู้ภัยทีมเตรียมความพร้อมฯ/เกษตรอำเภอ/อสม. |
| 3.ขณะเกิดภัย(น้ำป่าไหลหลาก/ดินถล่ม) | แจ้งทีมรับผิดชอบอพยพ/เคลื่อนย้ายสู่พื้นที่ปลอดภัย-จัดตั้งศูนย์ประสานงานกลาง-ตั้งครัวกลาง/ลงทะเบียนผู้เดือดร้อน-ทีมออกค้นหาช่วยช่วยเหลือผู้ตกค้าง-ประสานความช่วยเหลือจากภายนอก | -อบรมระบบบัญชาการเหตุการณ์-อบรมทีมจราจร-อบรมทีมอพยพ/เคลื่อนย้าย-อบรมทีมพยาบาลครัวกลาง | ทีมเตรียมความพร้อมฯคณะกรรมการอำนวยการ | -ปภ./ทีมจังหวัด-ตำรวจ-ปภ./รพ.สต.-เครือข่ายจังหวัด-อบต./ผญบ./กำนัน-กู้ภัย/รพ.สต./ปภ. |
| **4.สถานการณ์กลับสู่ภาวะปกติฟื้นฟู** | **-สำรวจข้อมูลความเสียหาย/จัดทำรายงาน4.สถานการณ์กลับสู่ภาวะปกติฟื้นฟู** | **-แบบสำรวจจากหน่วย****-รวบรวมข้อมูลและจัดทำรายงาน** | **คณะกรรมการอำนวยการ****ทีมภัยพิบัติ**  | **ทีมปฏิบัติการ/ทีมสนับสนุน** |
|  | **\*ถอดบทเรียน/สรุปผลการดำเนินงาน** |  | **ทีมปฏิบัติการ/ทีมสนับสนุน** | **ทีมปฏิบัติการ/ทีมสนับสนุน** |

ภาคี

 \*\* จิตอาสา

 \*\* ปภ

 \*\* ท้องถิ่น

 \*\* ขบวนจังหวัด

 \*\* สภาองค์ชุมชน

 \*\* พอช.

 \*\* ชรบ.

 \*\* อปพร.

 \*\* เครือข่ายภัยพิบัติจังหวัดพังงา

สถานการณ์โควิค-19

ตำบล นาเตย อำเภอ ท้ายเหมือง จังหวัด พังงา

* ตั้งด่านจุดคัดกรอง ไม่พบผู้ติดเชื้อ
* แจกถุงมือ หน้ากากอนามัย
* ตั้งศูนย์รับบริจาค

อำเภอ เกาะยาว พบผู้ติดเชื้อ 2 คน ( เกาะยาวใหญ่ )

* มีการเก็บข้อมูล เป็นกลุ่มเสี่ยงสูง และ เสี่ยงต่ำ
* ตั้งด่านจุดคัดกรอง
* มีแกนนำ ซื้อข้าวสารมาบริจาค
* ผู้ประกอบการมีส่วนร่วมในการช่วยด้าน อาหาร มีที่พัก

อำเภอ ตะกั่วทุ่ง มี 2 พื้นที่ คือ ท่าอยู่

* ทำหน้ากากอนามัย แจก
* เกิดอาชีพ ต่อยอดอาชีพ
* สร้างคลังอาหาร

คลองเคียน

* แจกหน้ากากอนามัย
* ขอข้าวสารจากอธิบดีกรมทรัพยากรมาแจกชาวบ้านจำนวน 10 ตัน เพื่อ 3 จังหวัด ( ตรัง กระบี่ พังงา )

อำเภอ ทับปุด มี ตำบล บ่อแสน ตำบล มะรุ่ย ตำบล บางเหรียง ตำบล ทับปุด ตำบลถ้ำทองหลาง

* ทำเจลล้างมือแจก
* สร้างคลังอาหาร

อำเภอตะกั่วป่า มี ตำบลบางม่วง

* ตำบลบางม่วง แจกเจลล้างมือ และหน้ากาก
* กลุ่มชาติพันธุ์ ทำโครงการปลกแลกข้าวกับจังหวัดอุบลราชธานี มีกองทัพอากาศสนับสนุน
* ตำบล ตำตัว ทำเจลล้างมือแจก